Hoërskool Nelspruit se Rhinos XV het die afgelope naweek vir groot opwinding gesorg toe hulle 31-29 teen die verdedigende kampioen, EG Jansen, in die halffinaal van die Tuksreeks geseëvier het. Dit was ‘n klipharde wedstryd en die Nellies het tot op die einde verbete geveg. In die laaste minuut was die telling 28-29, maar die strafdoel van Stephan van der Bank het die knoop vir NHS deurgehak.